4. veebruaril saab 75-aastaseks Eesti võrkpalli grand old lady Ellen Liik.
#000005
Pärnumaalt Vändra lähedalt pärit Ellen Liik on ise meenutanud, et pall oleks talle juba nagu sündides kaasa antud. “Algkoolis hakkasin kehalise kasvatuse õpetaja juhendamisel proovima ja juba keskkooli ajal, 1962. aastal, kutsuti mind otse noortekoondisse mängima,” vahendab volley.ee Liigi sõnu.
#000006
Vändra keskkooli lõpetajatelt eeldati toone, et nad lähevad õppima põllumajandust, ent krapsakas spordipiiga valis hoopis treenerielukutse Tartu Riiklikus Ülikoolis. “Olin füüsiliselt väga heas vormis paljuski tänu ka kergejõustikuharrastusele,” sõnab ta.
#000007
Mängijana võitis Ellen Liik TRÜ naiskonna koosseisu Eesti meistrivõistlustelt (1964-1977) 5 kulda, 7 hõbedat ja 3 pronksi. Samal ajal kuulus juubilar ka Nõukogude Liidu meistri- ja karikavõistlustel mängiva Eesti koondnaiskonna koosseisu.
#000008
“Olin alguses sellele TSIK-i minekule väga vastu, sest tahtsin veel ise palli mängida,” meenutab juubilar, kelle firmamärgiks mängijana olid kiired temporünnakud võrgu keskelt. Hiljem töötas Ellen Liik ka Tallinna 9. keskkoolis kehalise kasvatuse õpetajana ja Tallinna Kalinini rajooni LSK võrkpallitreenerina. Väärib märkimist, et pika võrkpallikarjääri jooksul on ta lausa 50 aastat järjest suutnud oma võistkondade kaudu võita Eesti meistrivõistlustelt medaleid.
#000010
Kakskümmend aastat (1989-2009) töötas Ellen Liik Tallinna Ülikooli (TLÜ) Terviseteaduse ja Spordi Instituudis Sporditeaduse ja treeningõpetuse osakonna võrkpalli lektorina. Viisteist aastat (1989 – 2004) juhendas Ellen Liik TLÜ võrkpallinaiskonda. TLÜ naiskond võitis sel ajaperioodil 5 Eesti meistritiitlit, 3 hõbemedalit, 1 pronksmedali ja 2 karikat Eesti karikavõistlustelt. TLÜ üliõpilasnaiskond tuli mitmekordseks vabariigi kõrgkoolide meistriks.
#000011
1992. aastal krooniti TLÜ naiskond taasiseseisvunud Eesti esimeseks meistriks. Aastail 1998-2011 viis Ellen Liik läbi Eesti kehalise kasvatuse õpetajatele ja võrkpallitreeneritele 17 seminari võrkpallimängu õpetamisest.
#000012
Ta on kirjutanud hulgaliselt võrkpalliraamatuid, tuntuimatest 2003. aastal ilmunud “Võrkpallliõpik” ja 2005. aastal ilmunud “Pallikool.” 2009. aastal lõpetas Ellen Liik igapäevatöö Tallinna Ülikoolis ja jäi pensionile, mis aga sugugi ei tähenda, et ta võrkpalli juurest eemale oleks jäänud.
#000013
Seitse aastat juhendas ta treenerina Peetri VK naiskonda ja alates 2014. aastast õpetab ta Rae Spordikooli treenerina Peetri kooli lapsi. Lisaks mängib ise kaasa veteranide Eesti meistrivõistlustel ja karikavõistlustel.
#000014
Ellen Liigi sõnul on tema pikaealise võrkpalliteekonna saladuseks armastus ala vastu. Ja muidugi pidev oma füüsise eest hoolitsemine. Juubilar jälgib ka praegu võrkpalli käekäiku ja jõudumööda külastab ka rahvusvahelisi tiitlivõistlusi. “Minu lemmikuteks on Matt Anderson ja Giba,” tunnistab ta.
#000015
Vabal ajal meeldib teenekale võrkpallitreenerile lõõgastuda bridži mängides ja aias nokitsedes. Ellen Liik on saanud Eesti Vabariigi peaministrilt tänukirja Kaunile Eesti kodule 2001. aasta Aiakonkursi võitmise eest.
#000017
“Ellen Liik on elanud kogu oma elu võrkpallis ja võrkpallile. Eestis lihtsalt ei ole pallimängudes kedagi teist, kel oleks midagi samaväärset vastu seada. Võrkpall on olnud Ellen Liigi elutöö,” on öelnud Eesti Spordiajaloo Seltsi esindajad ja sellega on kerge nõustuda.
#000018
Eesti Võrkpalli Liit soovib juubilarile kogu võrkpallipere nimel jätkuvat õnne, jõudu ja tervist!
#000019
Võrkpallimängud toimuvad publikuta ka lähinädalatel, ent pealinlased saavad homsest uuesti harjutama hakata
#000022
Mitte probleem, vaid võimalus! Praegu on ideaalne hetk, et spordikarjäärile põhi alla laduda
#000024
Suured panused võrkpallis: kas just võidu peale välja minek?
#000025
Eesti Võrkpalli Liit peatab võrkpallihooaja
#000026
Puudete ja mängijate arv piiramatu, võrk 198 sentimeetri kõrgusel – võrkpall tähistas suurt sünnipäeva
#000027